Примена разломака

(проценти, аритметичка средина, размера)

1. Шта је веће : $\frac{3}{5}$ од 615 или 75 % од 490 ?
2. У једном одбојкашком клубу је 25 девојчица. Њихова просечна висина је 130 cm. Установљена је грешка у мерењу висине једне девојчице. Требало је уписати 120 cm, уместо 145 cm. Колико износи просечна висина тих девојчица после исправљања грешке?
3. На градилиште је довезено 2 245 килограма влажног песка. Песак се осушио и изгубио 12% почетне масе. Да ли је маса песка после сушења мања или већа од две тоне?
4. Први члан размере је 3, 45 , а вредност размере је 15. Одреди други члан размере.
5. На квалификационом испиту из математике два ученика су освојила по 20 бодова, један ученик 19,5 бодова, два ученика по 19 бодова, два ученика по 18 бодова, три ученика по 17 бодова, четири ученика по 16,5 бодова, један ученик 15 бодова, два ученика по 12 бодова и четири ученика по 10 бодова. Израчунај просечан број остварених бодова по ученику.
6. У једном одељењу размера броја ученика који су завршили разред са врло добрим и одличним успехом је 7 : 5. Колико је ученика у том одељењу ако 10 ученика има одличан успех?
7. Цена пакета једног оператера мобилне телефоније износи 1 195 динара. Тарифни пакет је понуђен на акцији. Прво је цена снижена 10%, а затим та новодобијена цена за још 10%. Колика је сада цена тог пакета?